Scarpasòun
Artécol in dialèt arzân
Al scarpasòun l'é 'na specialitê ed Rèz, 'na tōrta salêda fâta ed pâsta ed erbòuni.
[modifica] Còl ch’égh và
- Pr’al d’ed dèinter
1,5 Kg de spinâs o bêdi, 1 mâz ed sigulôt cun al gâmb frèsch e vèird, ‘na branchêda d’erbòuni, 60 g ed lêrd ed persót o pansèta, 4 cucêr d’ ôli, 50 g ed butêr, 2 spéch d’ àj, 4 o 5 branchêdi ed Grâna radû, sêl e pèiver.
- Per la pâsta
200 g ed farèina, 1 nôṣ ed destrót, 2 cuciarèin d’ ôli, sêl e âcva tèvda.
- Per la pâsta cun la ricôta
200 g ed farèina, 50 g ed ricôta, 1 nôṣ ed destrót, 2 cuciarèin d’ ôli, sêl e âcva tèvda.
[modifica] Lavurasiòun
Desfêr insém'al fôgh al grâs dal persót cun l'àj schisê e i sigulôt tridê insèm ai gâmb. Zuntê l’ôli e al butêr e, dôp che i sigulôt a’srân gnû pâs sèinsa strinêri, unî i spinâs che préma î côt e strichê. Lassê insavurîr cun al sêl e al pèiver. Quând al tót al srà dvintê frèd, tulî via l'àj, zuntê al j-erbòuni tridêdi fîn e al Grâna. Preparê la pâsta e, dôp avèirla fâta arpunsêr per mèz'ôra, dividîla in dòu pêrti. Tirê ‘na pêrta cun la canèla, punsêla ind al stâmp bsuntê cun l’ôli e vudêgh al pèst. Tirê cl'êtra pêrta pió sutîla ‘d la préma, infarinêla e arvuiêla ind la canèla, ânca lê infarinêda: strichê al dòu estremitèe ‘d la pâsta vêrs al cèinter ‘d la canèla e lasê bliṣghêr la pâsta increspêda inséma al pèst. Dôp avèirla tóta sfuracêda cun 'na fursèina, metî al tót ind al fôren a 200°. Lassê per circa mèz'ôra; apèina préma ch'l'âbia finî ed cōṣer, bzuntê al d’ed sōver cun un pés ed lêrd. Turnê a mèter ind al fôren e cavê dôp pôch minût. Al scarpasòun l’è prûnt.
lmo_Latn lmo_Latn lmo_Latn lmo_Latn lij_Latn lij_Latn cat_Latn scn_Latn lmo_Latn scn_Latn lmo_Latn fur_Latn